Fag: LO996B Bygningslære og praktisk byggteknikk 

Grunnlagsmodul G4

MÅL

Gjennom nettbaserte forelesninger og desentraliserte samlinger tar kurset sikte på å gi erfarne håndverkere og bygningsvernere med interesse for tradisjonelle bygningskonstruksjoner innføring i bygningsteknologi og praktisk byggteknikk. 
TEMA
Etter endt kurs skal deltakerne ha:

· Kjennskap til tidligere, utstrakt og mangfoldig bruk av tradisjonelle konstruksjoner i tre og mur  i forhold til norsk bygningshistorie.

· Kjennskap til hvordan regionale og lokale særegenheter kan ha utviklet seg i forhold til ”dialekter” og kulturgeografiske mønster.

· Forståelse for framtidig utviklingsmuligheter. 

· Kunnskap om materialkrav og materialegenskaper fra utvelgelse av tømmeret.

· Kunnskap om materialkrav og materialegenskaper for ulike murte konstruksjoner fra uttak og produksjon av stein, leire og tegl, verktøykunnskap samt beregninger og andre dimensjoneringsprinsipper for ferdige konstruksjoner.

· Kunnskap om konstruksjoners statiske virkemåte og hvordan disse virker i et samlet styrkesystem.

· Kunnskap om bygningsfysiske prinsipper og skadebilder.

· Øvelse i å finne, analysere og tolke spor etter opprinnelige bruk og utforming av konstruksjonene som grunnlag for prosessuell autentisk rekonstruksjon knyttet til bygningsvern. 

· Grunnleggende kunnskap og ferdigheter på prosess, teknikker, sammenføyninger, verktøybruk, festemidler og håndverkets teori og estetikk.

· Grunnleggende kunnskap om skader, analyse og vurdering av dem, samt årsakssammenhenger i den forbindelse.

· Kunnskap om byggfaglige og bevaringsfaglige kriterier, premisser, prinsipper og metoder for tiltak.

· Kjenne til arbeid med rapporter, kalkyler og lover og forskrifter. 

· Innsikt og øvelse i dokumentasjon og beskrivelse av tilstand, tiltak, prosess, material og teknikk før, under og etter tiltak eller utførelse.

· Gjennom leksjoner og øvinger på nettet skal studentene mellom samlingene gjennomarbeide fagets tema og målsettinger som grunnlag for evaluering. 
Kurset er bygget opp omkring ett eller flere konkrete objekt som ”referanseramme” for ”håndverkets teori”, og både praktiske og teoretiske innfallsvinkler vil være sentrale elementer i kurset for å belyse helheten og mangfoldet i byggeprosessene. Gjennom befaringer, analyser, statiske og bygningsfysiske betraktninger, så vel som problemstillinger med bakgrunn i historisk utvikling, regionale og kulturgeografiske tradisjoner i forhold til materialutvelgelse, konstruksjoner, teknikker og verktøybruk vil temaene bli belyst, og kunnskaper og ferdigheter skal bygges opp for å imøtekomme myndighetskrav og kunnskap i forbindelse med vedlikehold og reparasjon, rehabilitering, nybygging, rekonstruksjon og restaurering av så vel tre som murte konstruksjoner.

Kursets fokus er på miljø, kvalitet og videreutvikling med forankring i tradisjonen.
Studiepoeng: 18
Obligatorisk innlevering: Innleveringsoppgaver

Undervisningsform: Nettbaserte forelesninger, 4 samlinger á 4 dager
Vurderingsmetode: Innleverte oppgaver vil være grunnlag for karaktergivning
Emneansvarlig: Embret Sandbakken

